Doa Yang Terlindung

Doa Yang Terlindung adalah merupakan sebuah drama televisyen Malaysia 2026 terbitan Creative Skill Solution Sdn. Bhd. yang diarahkan oleh Idora Abdul Rahman. Ia dibintangi oleh Firdaus Karim, Fasha Sandha, Nafiz Muaz dan Sharifah Rose. Drama ini memulakan tayangan perdana di Slot Akasia, TV3 pada 7 Januari hingga 13 Februari 2026 menggantikan Perempuan Tidak Ternikah.

Sinopsis
Ustaz Irfan (Firdaus Karim), pendakwah terkenal dan ikon agama di media sosial, dihormati sebagai tenaga pengajar utama di Baitul Khadijah dan menjadi pujaan ramai pelajar wanita. Di sebalik imej sempurna itu, ketenangannya mula tergugat apabila Anisah (Sharifah Rose), seorang pelajar baru yang berani dan berbeza daripada yang lain, tiba di Baitul Khadijah untuk menyambung pelajaran mengikut kehendak ibu bapanya, walaupun cita-citanya mahu menjadi perunding fesyen Muslimah. Kehadirannya mencetuskan perhatian, teguran dan konflik yang tak dijangka di institusi itu.

Anisah berdepan dengan cabaran bukan sahaja daripada peraturan ketat Ustaz Irfan dan pengawasan para senior, tetapi juga dari pandangan mereka yang terlalu menyanjung imej ustaz dan institusi. Dalam dunia yang lebih mementingkan rupa daripada kebenaran, dia terpaksa mencari ruangnya sendiri, sambil menghadapi fitnah dan cemuhan. Namun persahabatannya dengan Aiman (Nafiz Muaz), tenaga pengajar baharu yang menyokong dan memahami dirinya, mula memberi sedikit harapan di tengah kekeliruan itu.

Di tengah kekalutan dan perselisihan ini, setiap langkah Anisah dan Aiman mendedahkan rahsia lama dan menguji keimanan, prinsip, serta keberanian mereka. Sementara Rabiyatul (Fasha Sandha) dan Tuan Haji Mohsin (Mior Hashim Manap) mula menyedari masalah sebenar di sebalik institusi yang dihormati, tapi adakah kebenaran akan terbongkar atau terus tersembunyi?

Pelakon

Pelakon utama
 Firdaus Karim sebagai Ustaz Irfan (Ep 1-28)
 Fasha Sandha sebagai Rabiatul (Ep 1-28)
 Sharifah Rose sebagai Anisah/Humairah (Ep 1-28)
 Nafiz Muaz sebagai Aiman (Ep 1-28)

Pelakon pembantu
 Mior Hashim Manap sebagai Tuan Haji Mohsin (Ep 1-28),Bapa ustazah Rabiatul dan pengasas Baitul Khadijah
 Natasya Mahyan sebagai Baiti, isteri kedua Ustaz Irfan (Ep 12-26)
 Ahmad Syafiq sebagai Shakir (Ep 4-23),orang suruhan Ustaz Irfan namun meninggal dunia kerana dilanggar lari semasa cuba menyerahkan pen drive kepada Aiman
 Sharifah Husna sebagai Aisha, peguam Anisah dan orang kepercayaan kepada Tuan Haji Mohsin (Ep 15-28)
 Sharifah Shahora sebagai Faridah, Ibu Anisah dan Isteri Amri (Ep 1-28)
 Ridauddin Shafir sebagai Amri, Ayah  Anisah dan Suami Faridah (Ep 1-20)
 Yaya Maembong sebagai Sari,Kakak Aiman
 Rohaya Maya sebagai Nekda ,Nenek Aiman 
 Aina Ardini  sebagai Laila, perempuan simpanan Ustaz Irfan
 Zulaika Hafizar sebagai Nur Eza
 Tika Nasir sebagai Rita
 Intan Baidura Ishak sebagai Cik Tam
 Nurhayati Tahir sebagai Sara Aizat
 Daiyan Yussof  sebagai Haiqal anak kepada Anisah
 Halim Radzi sebagai Bahar, abang kandung kepada Baiti

Rujukan

Pautan luar